Diari Oficial de la Generalitat Valenciana


Sumari del DOGV 3641, del 09-12-1999 (1999/10463)

ACORD de 23 de novembre de 1999, del Govern Valencià, pel qual s'autoritza determinat ajustament en l'annex de transferències corrents del programa 322.20, Formació Professional Ocupacional, se suprimeix la línia de subvenció 2848 i s'habilita una nova línia per a la subscripció d'un conveni de col·laboració amb Cierval, UGT-PV I CCOO-PV per import de 287.301.141 de pessetes (expedient 13.009/1999-248).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3641

Data del DOGV
:   09-12-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/10950


Organisme emissor
:   Conselleria d'Economia i Hisenda

Tipus de document
:   Acord

ACORD de 23 de novembre de 1999, del Govern Valencià, pel qual s'autoritza determinat ajustament en l'annex de transferències corrents del programa 322.20, Formació Professional Ocupacional, se suprimeix la línia de subvenció 2848 i s'habilita una nova línia per a la subscripció d'un conveni de col·laboració amb Cierval, UGT-PV I CCOO-PV per import de 739.193.117 de pessetes (expedient 13.009/1999-248). [1999/M10292]
  
El Govern Valencià, en la reunió del dia 23 de novembre de 1999, adoptà l'acord següent:
  
La Conselleria d'Ocupació, dins de les mesures d'impuls de l'Acord Valencià per a l'Ocupació i la Formació, té prevista la subscripció d'un conveni amb Cierval, UGT-PV i CCOO-PV l'objecte del qual és la realització d'un pla d'informació per a empresaris i formació bàsica per a empresaris, treballadors designats per les empreses i delegats de prevenció, dirigit a incrementar i millorar els coneixements en matèries referides a l'aplicació de la Llei de Prevenció de Riscos Laborals. A fi de donar cobertura pressupostària a aquesta actuació, que suposa una aportació màxima de la Generalitat de 100 milions de pessetes per a l'exercici 1999, s'ha previst determinat ajustament en l'annex de transferències corrents del programa 322.20, Formació Professional Ocupacional, per a l'habilitació d'una línia de subvenció nominativa i la supressió de la línia genèrica 2848, «Formació prev. riscos labor. empresaris, treb. i deleg.».
  
En virtut del que estableixen els articles 17 i 18 de la Llei de Pressupostos de la Generalitat Valenciana per a 1999, a proposta del conseller d'Economia i Hisenda, el Govern Valencià
  
ACORDA
  
Primer
  
S'autoritza l'ajustament en l'annex de transferències corrents del programa pressupostari 322.20, Formació Professional Ocupacional, que implica la supressió de la línia de subvenció genèrica codi comptable 2848:
  
Segon
  
S'autoritza la inclusió d'una línia de subvenció en l'annex de transferències corrents del programa 322.20, Formació Professional Ocupacional, amb les dades descriptives i import que s'indica a continuació:
  
Denominació: conveni formació prevenció riscos laborals.
  
Import: 886.459.449 de pessetes.
  
Beneficiaris previstos: Cierval, CCOO-PV i UGT-PV.
  
Normativa reguladora: conveni.
  
Tipus: nominativa.
  
Descripció i finalitats: pla de formació per a la prevenció de riscos laborals i la seua normativa d'aplicació.
  
Cierval, 82.203.255 de pessetes; UGT, 33.152.195 de pessetes; i CCOO-PV, 82.368.929 de pessetes.
  
Fons propis: 390.400.944 de pessetes.
  
València, 23 de novembre de 1999
  
El conseller secretari del Govern Valencià, en funcions,
  
JOSÉ LUIS OLIVAS MARTÍNEZ